《同李端臣游荐福寺禅院》
宋代·刘弇

相期采真游，骤得青莲界。戴公旧栖隐，缔构化祇裓。

古老张祖乘，参儿走巾瓶。百年沸鱼鼓，牡□联青冥。

白门三面水，天末蘋风起。衣重褰湿云，苔幽凉屐齿。

南来双舂锄，乾雪点晴湖。怜渠足闲淡，恍欲与之俱。

蟹眼课谷汲，分饷云腴泣。落日转金绳，林暝归鸟急。

束身事幽讨，税驾苦不早。及兹一冁然，微君孰颠倒。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。